Bestuur 2013-2014 – Magister JFT
Cora Arts President
Joost van Roosmalen Vice President
Linda Peels Secretary
Sander van Hassel Treasurer
Elza Kwekkeboom Commissioner PR
Former Daily Boards
Cora Arts Chairman
Joost van Roosmalen Vicechairman AfriForum Gemeenskapsveiligheid erken personeel én vrywilligers wat ‘n verskil maak - AfriForum
deur Jhua-nine Wyrley-Birch | Des 5, 2019
AfriForum Gemeenskapsveiligheid en hul netwerk van sowat 10 000 vrywilligers het vanjaar talle suksesse behaal deur hul doelgerigtheid om gemeenskappe te beskerm en te bemagtig.
Volgens Jan Wessels, bedryfshoof van gemeenskapsveiligheid by AfriForum, is daar besluit om vanjaar erkenning te gee aan diegene wat die ekstra myl geloop het deur toekennings as blyk van waardering aan hulle te oorhandig.
Die volgende toekennings is oorhandig:
Beste hoofkantoorpersoneellid by gemeenskapsveiligheid: Guido Urlings
Beste resultate as provinsiale veiligheidskoördineerder: David Olivier
Beste resultate as streekhoof: Hillel Coetzer
Beste beelddraer vir AfriForum: Izel Kruger
Beste steunlewering: Hilda van der Merwe
Die “Altyd Gereed”-toekenning: Llewellynn Hemmens
Pennings is ook aan die volgende buurtwaglede toegeken vir uitmuntende diens wat aan gemeenskappe gelewer is om hulle weerbaarheid te verhoog:
Murray van der Merwe
Otto van Jaarsveld
Johan Joe Pelser
Louis van Aswegen
Medaljes is ook toegeken aan lede wat hulle onderskei het deur uitmuntende diens te lewer in die weerbaarmaking van die gemeenskap:
Johan Liebenberg (jr.)
Johan Liebenberg (sr.)
Johandré van Zyl
AfriForum se vermoë om gemeenskappe beter te beveilig, kan ook gesien word in dit wat vanjaar bereik is en die strukture wat in plek is.
AfriForum Gemeenskapsveiligheid se strukture het vanjaar met 18% gegroei en bestaan tans uit sowat 10 128 buurtwaglede. Daar is tans twee nasionale beheersentrums en 61 streekbeheersentrums. Die kommunikasienetwerk is ook gerat met 5 133 radiostelle wat 24 uur per dag nasionaal in verbinding kan wees.
Sowat 107 skoleveiligheidsoudits en vier nasionale patrollies, waaraan meer as 20 000 mense deelgeneem het, is uitgevoer. Daar is ook drie grondgrype suksesvol teengestaan en die grond is aan die regmatige eienaars terugbesorg.
AfriForum Gemeenskapsveiligheid is ook tot 2023 geregistreer as ’n geakkrediteerde opleidingsverskaffer en het vanjaar byna 3 800 mense opgelei in onder meer misdaadtoneelhantering, die bewaring van bewysstukke, asook radiospraakprosedures. Daar is vanjaar ook vier lugsteuntakke gevestig en 19 hommeltuigoperateurs is opgelei.
Verder hanteer AfriForum se Trauma-ondersteuningseenheid tans sake van sowat 160 slagoffers, hoofsaaklik weens plaasaanvalle. ’n Slagofferondersteuningsfonds is gestig en die Trauma-ondersteuningseenheid het met die hulp van Bennie Roux, ultramaratonatleet van Pretoria, sowat R200 000 deur hul #HardloopvirHoop-veldtog ingesamel om slagoffers van plaasaanvalle en ‑moorde te ondersteun.
Roux en vyf ander atlete het as deel van dié projek van Villiers tot Fouriesburg in die Vrystaat (sowat 220km) gehardloop om bewusmaking vir plaasmoorde te skep. Hy is ook tydens AfriForum Gemeenskapsveiligheid se toekenningsaand vereer met ’n spesiale toekenning vir sy onbaatsugtigheid en passie om ’n projek van stapel te stuur ter ondersteuning van slagoffers van plaasaanvalle en plaasmoorde.
Jhua-Nine Wyrley-Birch, joernalis en videograaf van Forum Nuus, het ’n toekenning gekry vir haar uitmuntende nuusdekking van die #HardloopVirHoop-veldtog.
Ian Cameron, hoof van gemeenskapsveiligheid by AfriForum, het die aand afgesluit en gesê: “Ons is ’n span wat lei en ons suksesse is behaal danksy elke personeellid en vrywilliger se integriteit, dringendheid, leierskap, eensgesindheid en lojaliteit.”